smcproject/ml-wiki-sentences huggingface dataset:
കാമ്യുവിന്റെ മരണത്തിന് മൂന്ന് ദശകങ്ങൾക്കുശേഷം 1995ലാണ് പ്രഥമമനുഷ്യൻപ്രസിദ്ധീകരിക്കപ്പെട്ടത് .
ഇരുപത്തിയൊമ്പതാം വയസ്സിൽ ഒന്നാം ലോകമഹാ യുദ്ധത്തിൽ (Battle of Marne) ഫ്രാൻസിൽ വച്ച് കൊല്ലപ്പെട്ട തന്റെ പിതാവായ ഹെന്റി കൊര്മെറ്റ്റിയുറെ കുഴിമാടത്തിനു മുന്നിൽ നില്ക്കു ന്ന നാല്പ്പതുകാരനായ മകൻ ഷാക്ക് കൊര്മെറ്റ്റിയുടെ (Jacques) ചിന്തകളിൽ സ്വപിതാവിനോട് ഉള്ള സ്നേഹമല്ല , മറിച്ച് അന്യായമായി കൊലചെയ്യപ്പെട്ട ഒരു കുഞ്ഞിനോടുള്ള അനുകമ്പയായിരുന്നു നിറഞ്ഞു നിന്നിരുന്നത് .
കാമുവിന്റെോ ഭാഷയിൽ പറഞ്ഞാൽ ‘അച് ഛനെക്കാളും പ്രായമുള്ള മകൻ’.
പിതാവ് കൊല്ലപ്പെടുമ്പോൾ ഷാക്കിന് ഒരുവയസ്സ്.
യുദ്ധമുഖത്തുനിന്നും അയച്ചു കൊടുക്കപ്പെട്ട , ഹെന്റി കൊര്മെയറിയുറെ തലയോട് പിളര്ന്ന വെടിയുണ്ടയും അദ്ദേഹം ഒടുവിൽ ഭാര്യയ്ക്കെഴുതിയ കത്തുകളും അലമാരയിൽ ഒരു ബിസ്കറ്റ് ടിന്നിനകത്ത് പരേതന്റെ ഭാര്യ ലൂസി സുക്ഷിച്ച് വയ്ക്കുന്നു.
തലയ്ക്ക് വെടിയേറ്റ് രണ്ടു ദിവസം ആശുപത്രിയിൽ കിടക്കുമ്പോളാണ് ഹെന്റി 
കോര്മെറ്റ്റി ഈ കത്തുകൾ എഴുതിയത് .
ഹെന്റി കൊര്മെറ്റ്റിയെ ശുശ്രൂഷിച്ച നേഴ്സ് ലൂസിക്കെഴുതിയ കത്തിൽ ഇപ്രകാരം പറയുന്നു ; “ഇതു തന്നെയാണ് ഭേദം . അദ്ദേഹം ജീവിച്ചിരുന്നെങ്കിൽ കുരുടനോ ഭ്രാന്തനോ ആയിത്തീര്ന്നേനെ......വലിയ ധൈര്യശാലിയായിരുന്നു”.
ഷാക് ജനിച്ചത് അൽജീരിയയിലെ സോള്ഫെരറിനൊ എന്ന ഗ്രാമത്തിലാണ്.
ജനനത്തെ കുറിച്ചും കുടുംബത്തെ കുറിച്ചും നോവലിന്റെ ആദ്യ ഭാഗത്ത് പറയുന്നുണ്ട് .
രണ്ടാം ഭാഗത്തിൽ നാല്പതു വയസ്സുകാരനായ ഷാക്കിന്റെ ചിത്രമാണ് നമുക്ക് കാണാൻ കഴിയുക.
ഫ്രാൻസിൽ നിന്നും തന്റെക അമ്മയെ കാണാൻ നാട്ടിലേക്ക് (അള്ജിനയേഴ്സ്) അയാൾ വരുകയാണ്.
പിതാവിനെ കുറിച്ച് ഷാക്കിനോടു ലൂസി പറയുന്ന കാര്യം ഇതു മാത്രമാണ് - “നിന്റെ അച്ഛൻ ധീരനായിരുന്നു. അച്ഛന്റെ തനി പകര്പ്പാ ണ് നീ”.
ഷാക്ക് ഉത്സാഹശീലനായ വിദ്യാര്ഥിുയായിരുന്നതിനാൽ പ്രവേശന പരീക്ഷയിൽ ജയിച്ച് ലൈസിയിൽ പ്രവേശനം ലഭിച്ചു.
അല്ജീിരിയയിലെ സെക്കണ്ടറി സ്കൂൾ ആണ് ലൈസി (Lycee).
ലൂസിയുടെ കൂടെ അവരുടെ അമ്മയും വികലാംഗനായ അമ്മാവനും താമസിക്കുന്നുണ്ട്.
ഷാക്കിന് ഒരു ജ്യേഷ്ഠൻ ഉണ്ട്.
ഷാക്കിന്റെ അമ്മ സ്പാനിഷ് വംശജയാണ്.
ഹെന്റി കൊര്മെറ്റ്റി ഫ്രാൻസിൽ യുദ്ധത്തിനു പോയപ്പോൾ കുടുംബം പോറ്റാൻ ലൂസി ഭൃത്യവേല ചെയ്യുന്നു.
മാൻ യുദ്ധത്തിലെ (Battle of Marne) ഭയാനകമായ ഒരു ചിത്രം നോവലിസ്റ്റ് കാണിച്ചു തരുന്നുണ്ട്.
യുദ്ധമുഖത്ത് നിലാവിലൊരാൾ ആകാശം നോക്കി കിടക്കുന്നു.
അടുത്ത ചിത്രത്തിൽ അതൊരു കബന്ധമാെണന്നു വ്യക്തമാകുന്നു.
ജഢത്തിന്റെ ലിംഗം അറുക്കപ്പെട്ട തലയിലെ വായിൽ തിരുകിയിട്ടുമുണ്ട്.
ഷാക്ക് തന്റെ ബാല്യകാലത്ത്‌ സിനിമ കാണാൻ പോകുന്നത് വിവരിക്കുന്ന ഒരു ഭാഗമുണ്ട് നോവലിൽ.
പഴയകാലത്തെ നിശ്ശബ്ദ ചലച്ചിത്രങ്ങൾക്കൊപ്പം വാർത്തകളും കാണിക്കുമായിരുന്നു.
അവയ്ക്ക് പശ്ചാത്തല സംഗീതമൊരുക്കിയിരുന്നത് സിനിമാക്കോട്ടയിൽ തന്നെയാണ്.
വാര്ത്തകളുടെ ഭാവങ്ങൾക്കനുസരിച്ച് ഒരാളിരുന്നു പിയാനോ വായിക്കും.
ഇങ്ങനെ വായിക്കുന്ന കലാകാരന് വാർത്തകളുടെ ഉള്ളടക്കത്തെക്കുറിച്ച് നല്ല ധാരണ വേണ്ടതുണ്ട്.
ഇന്നത്തെ ടി വി സീരിയലുകൾ പോലെയാണ് അന്ന് തിയറ്റരുകളിൽ സിനിമ കാണിച്ചിരുന്നത്.
ഖണ്ഡശ്ശയായി പല ആഴ്ച കഴിയുമ്പോളാണ് ഒരു സിനിമ പൂർണമാകുക.
ഷാക്കിന്റെ ബാല്യം തികച്ചും സാധാരണമായിരുന്നു.
സ്കൂളിൽ അടിപിടിയുണ്ടാക്കുക , നീന്തൽ, അരളിപ്പൂക്കൾ പിഴിഞ്ഞടുത്ത് സംസ്കരിച്ച് വിഷമുണ്ടാക്കി കുപ്പികളിലാക്കി കുഴിച്ചിടുക, നായാട്ടിനു പോകുക..
കണിശക്കാരിയായ മുത്തശ്ശിയിൽ നിന്നും ഷാക്ക് ചാട്ടകൊണ്ടുള്ള അടി വാങ്ങാറുണ്ട്.
പുസ്തകങ്ങളെ ഭക്ഷണമാക്കിയ കൌമാരമായിരുന്നു ഷാക്കിന്റെത്.
തന്റെ കൂടെ പഠിക്കുന്ന, ധനികഗൃഹങ്ങളിൽ നിന്നും വരുന്ന കുട്ടികളിൽ നിന്നും തികച്ചും വ്യത്യസ്തനാണ് താൻ എന്ന് വൈകാതെ അവൻ തിരിച്ചറിയുന്നു..
വഷളായിക്കൊണ്ടിരിക്കുന്ന ഫ്രഞ്ച്-അറബ് രാഷ്ട്രീയ അവസ്ഥയുടെ നടുവിലാണ് ഷാക് തന്റെി ബാല്യകാലം പിന്നിട്ടത്.
ജന്മനഗരമായ സൊൾഫെരിനോയിലേക്ക് ഷാക്ക് ഒടുവിൽ പോകുന്നുണ്ട്.
പക്ഷെ അവിടെ തന്റെ ജന്മഗേഹം അയാൾക്ക് കണ്ടെത്താനാകുന്നില്ല.
അവിടെ ആര്ർക്കും തന്റെ മുത്തശ്ശിയെ കുറിച്ചോ മാതാപിതാക്കളെ കുറിച്ചോ അറിയില്ല എന്ന സത്യം അയാൾ തിരിച്ചറിയുന്നു .
ഫ്രഞ്ച് ഭരണത്തിന്റെ് കീഴിലായിരുന്നു അൾജീരിയ.
അൾജീരിയൻ ഭരണകൂടം അറബ് മുസ്ലിങ്ങൾക്ക് ഫ്രഞ്ച് പൗരത്വം കൊടുക്കാതെ അവരെ അസ്വാഭാവികമായി ചൂഷണം ചെയ്യുകയും അടിച്ചമര്ത്തുകയും ചെയ്തു.
ഇരുപതാം നൂറ്റാണ്ടിന്റെി ആരംഭത്തോടുകൂടി ഫെര്ഹാ്ത്ത് അബ്ബാസിന്റെ നേതൃത്വത്തിൽ അറബ് സ്വാതന്ത്ര്യ സമരമാരംഭിച്ചു.
ഈ പശ്ചാത്തലത്തിലാണ് ഷാക്കിന്റെ ജനനം
നോവലിന്റെ ഏറ്റവും ഒടുവിലത്തെ താളിലാണ് ഷാക്ക് തന്റെ് പ്രണയത്തെ കുറിച്ച് അവ്യക്തമായ സൂചന നല്കുന്നത്.
കാമുവിന്റെ അപകടമരണത്തോടെ ഈ കഥയുടെ രചന നിലച്ചു.
നോവലിൽ നിന്ന്
പക്ഷെ സുര്യൻ കയറിയിറങ്ങി തേയ്മാനം സംഭവിച്ച കാബൈൽ മലകളിലെ ഇടയച്ചെറുക്കൻ പറന്നുയരുന്ന കൊക്കുകളെയും നോക്കി ഉത്തര ദേശങ്ങളെ കുറിച്ച് സ്വപ്നം കാണുകയാണ്.
പക്ഷികൾ ദീർഘ യാത്ര കഴിഞ്ഞെത്തിയിരിക്കുകയാണ്...
പ്രഥമശുശ്രൂഷ ഇംഗ്ലീഷ് വിലാസം https://ml.wikipedia.org/wiki/First_aid പ്രഥമശുശ്രൂഷയെ സൂചിപ്പിക്കുന്ന ചിഹ്നം
ഒരു അപകടം നടന്നാലുടൻ ആദ്യമായി സംഭവസ്ഥലത്തെത്തുന്നയാൾ ചെയ്യേണ്ടിവരുന്ന പ്രാഥമിക കർത്തവ്യങ്ങളെയാണ് പ്രഥമ ശുശ്രൂഷ ( ഇംഗ്ലീഷ് : first aid) എന്ന് പറയുന്നത്.
അപകടത്തിൽ പെട്ടയാളെ ആശുപത്രിയിലോ , ഡോക്ടറുടെ അടുക്കലോ എത്തിക്കുന്നതിനിടയിലുള്ള സമയത്താണ് സാധാരണ പ്രഥമ ശുശ്രൂഷ നൽകാറുള്ളത്.
പ്രഥമ ശുശ്രൂഷ ചെയ്യാൻ പ്രത്യേക ബിരുദങ്ങളോ മറ്റോ ആവശ്യമില്ല.
അപകടത്തിൽ പെട്ട വ്യക്തിയുടെ തൊട്ടടുത്തുള്ള ആളുകളാണ് പ്രഥമശുശ്രൂഷ നൽകുന്നത്.
ഒരാളുടെ ആരോഗ്യത്തിന്റെ നിലഅപകടമാകാവുന്ന ഏതു സന്ദർഭത്തിലും പ്രഥമ ശുശ്രൂഷ വേണ്ടി വന്നേക്കാം [റോഡപകടം|റോഡപകടങ്ങൾ], അഗ്നിബാധ , ആത്മഹത്യാശ്രമം ,വിവിധ തരത്തിലുള്ള അസുഖങ്ങൾ എന്നിവയിലെല്ലാം പ്രഥമ ശുശ്രൂഷ നൽകേണ്ടി വന്നേക്കാം.
പ്രഥമശുശ്രൂഷയെപ്പറ്റിയുള്ള  ഏറ്റവും പഴക്കം ചെന്ന രേഖപ്പെടുത്തിയിട്ടുള്ള സംഭവങ്ങൾ 11 ആം നൂറ്റാണ്ടിലേതാണ്.
നൈറ്റ്സ് ഹോസ്പിറ്റാളർ എന്നറിയപ്പെട്ടിരുന്ന അക്കാലത്തെ ഒരു വിഭാഗം സൈനികർ ചെയ്തിരുന്ന പ്രത്യേകമായ ജോലികളാണ് ഇവയിൽ എടുത്തുപറയാവുന്ന സംഭവങ്ങൾ.
മറ്റു പട്ടാളക്കാരെയും യാത്രക്കാരെയും അപകടവേളയിൽ പ്രാഥമിക ശുശ്രൂഷ നൽകുകയായിരുന്നു ഇവരുടെ ജോലി.
പ്രഥമ ശുശ്രൂഷയുടെ ലക്ഷ്യങ്ങൾ ഒരു പ്രഥമ ശുശ്രൂഷാ പരിശീലനം
പ്രധാന ഉദേശ്യലക്ഷ്യങ്ങൾ താഴെപ്പറയുന്നവയാണ്: ജീവൻ നിലനിർത്തുക: ഏറ്റവും പ്രധാനപ്പെട്ടതും മറ്റെന്തിനേക്കാൾ ആദ്യം പരിഗണിക്കപ്പെടേണ്ടതുമായ ലക്ഷ്യം(പ്രഥമ, ദ്വിതീയ, ത്രിഥീയ)  ജീവൻ നിലനിർത്തുക എന്നതാണ്.
അവസ്ഥമോശമാക്കാതിരിക്കുക: അപകടത്തില്പെട്ടയാളുടെ അവസ്ഥ മറ്റു കാരണങ്ങൾ മൂലം മോശമാവാതിരിക്കുക ആരോഗ്യം വീണ്ടെടുക്കാൻ സഹായിക്കുക: പ്രാഥമിക ശുശ്രൂഷ അസുഖത്തിൽ നിന്നോ അപകടാവസ്ഥയിൽ നിന്നോ ആരോഗ്യം വീണ്ടെടുക്കാൻ സഹായിക്കേണ്ടതുമാണ്.
ചില അവസരങ്ങളിൽ പ്രാഥമിക ശുശ്രൂഷകൊണ്ടു തന്നെ മേൽ പറഞ്ഞ അവസ്ഥ കൈവരിക്കാവുന്നതുമാണ്.
റോഡപകടങ്ങൾ
റോഡപകടങ്ങളിൽ പെട്ട വ്യക്തിക്ക് നൽകുന്ന പ്രഥമ ശുശ്രൂഷ ഇപ്രകാരമാണ് : അടിയന്തരസഹായം ഉറപ്പുവരുത്തുക : സന്ദർഭത്തിനനുസരിച്ച് പോലീസിനെയോ , ഫയർ‌ഫോഴ്‌സിനെയോ , ആം‌ബുലൻ‌സിനെയോ വിവരമറിയിക്കുക.
അപകടസ്ഥലത്തെപ്പറ്റിയും, തങ്ങൾ എവിടെ നിന്നാണ് സംസാരിക്കുന്നതെന്നും, അപകടത്തിൽ എത്ര പേർ അകപ്പെട്ടിട്ടുണ്ടെന്നും, ഏതു തരത്തിലുള്ള അപകടമാണ് നടന്നിട്ടുള്ളതെന്നും വ്യക്തമാക്കണം.
പരിക്കേറ്റയാൾക്ക് ബോധമുണ്ടോ എന്ന് നോക്കുക : ശുശ്രൂഷകന്റെ ചോദ്യങ്ങൾക്ക് അപകടത്തിൽ പെട്ടയാൾ കൃത്യമായി മറുപടി പറയുന്നുണ്ടെങ്കിൽ ബോധാവസ്ഥയിലാണെന്നു മനസ്സിലാക്കാവുന്നതാണ്.
പരിക്കേറ്റയാൾക്ക് ശ്വാസമുണ്ടോ , നാഡിമിടിപ്പുണ്ടോ എന്ന് നോക്കുക : രോഗിയുടെ മൂക്കിനു താഴെ വിരൽ വച്ച് നോക്കിയാൽ ശ്വാസോച്ഛാസഗതി മനസ്സിലാക്കാൻ കഴിയും.
കൈത്തണ്ടയിൽ വിരൽ വച്ചാൽ നാഡിമിടിപ്പും അറിയാൻ കഴിയും.
അപകടത്തിൽ പെട്ട വാഹനങ്ങളുടെ ഇന്ധനചോർച്ച തടയുകയും, ബാറ്ററി വിച്ഛേദനം ചെയ്യുകയും ആവാം.
അസുഖങ്ങൾ പനി
രോഗിക്ക് ചൂടില്ലാത്ത പാനീയങ്ങൾ ധാരാളം കുടിക്കാൻ കൊടുക്കുക.
ഐസിലോ തണുത്ത വെള്ളത്തിലോ മുക്കിയ തുണിക്കഷ്ണം പനിയുള്ളയാളുടെ നെറ്റിയിൽ ഇട്ടുകൊടുക്കുന്നത് ശരീരതാപനില കുറയ്ക്കാൻ സഹായിക്കും.
തലവേദന
രോഗിയെ ശാന്തമായ ഒരിടത്ത് വിശ്രമിക്കാൻ അനുവദിക്കുക.
രണ്ടു മണിക്കൂറിനു ശേഷവും തലവേദന മാറുന്നില്ലെന്നോ, കൂടുന്നുവെന്ന് മനസ്സിലാക്കിയാലോ വൈദ്യസഹായം തേടുക.
ചെവിവേദന
പ്രായപൂർത്തിയായവർക്ക് വേദനസംഹാരികൾ നൽകാവുന്നതാണ്.
പല്ലുവേദന
ചൂടുവെള്ളം അടങ്ങിയ സഞ്ചി വേദനയുള്ള സ്ഥലത്ത് വയ്ക്കുന്നതും, ഒരു ചെറിയ കഷണം ഗ്രാമ്പു കടിച്ചുപിടിക്കുന്നതും ഗുണം ചെയ്യും.
തൊണ്ടവേദന
രോഗിക്ക് ചൂടുപാനീയം കൊടുക്കുന്നതാണ് അഭികാമ്യം.
തണുത്ത പാനീയങ്ങൾ, ഭക്ഷണം എന്നിവ കഴിയാവുന്നതും ഒഴിവാക്കുക.
ഛർദ്ദി
കുറേശ്ശെ വെള്ളവും ഗ്ലൂക്കോസും നൽകാം.
പൂർണ വിശപ്പ്‌ വന്നതിനു ശേഷം ഖരഭക്ഷണം നൽകാം.
ചർദ്ദി തുടരുകയാണെങ്കിൽ വൈദ്യസഹായം തേടണം.
വെള്ളത്തിൽ വീണ ഒരാളെ രക്ഷിക്കുമ്പോൾ
അപകടത്തിൽ പെട്ടയാളുടെ ശിരസ്സ്‌ നെഞ്ചുഭാഗത്തിൽ നിന്നും സ്വൽപ്പം താഴ്തിവയ്ക്കാൻ ശ്രദ്ധിക്കുക.
ലഭ്യമാണെങ്കിൽ തുണികൊണ്ട് പുതപ്പിക്കാൻ ശ്രമിക്കുക.
ശ്വസിക്കുന്നില്ലെങ്കിൽ കൃത്രിമശ്വാസം കൊടുക്കണം.
പുക ശ്വസിച്ച ആളെ രക്ഷിക്കുമ്പോൾ
എല്ലാ ജനലുകളും വാതിലുകളും തുറന്നിടുക.
മുറിയിൽ അകപ്പെട്ട ആളെ കഴിയുന്നത്ര പെട്ടെന്ന് മുറിക്കു പുറത്തു കൊണ്ടുവരിക.
ശ്വാസഗതി,നാഡിമിടിപ്പ്, ഹൃദയത്തിന്റെ പ്രവർത്തനം എന്നിവ വൈദ്യസഹായം ലഭിക്കുന്നതു വരെ നിരീക്ഷിക്കേണ്ടതാണ്.
ലോക പ്രഥമ ശുശ്രൂഷദിനം
സെപ്റ്റംബർ മാസത്തിലെ 2-ാം ശനിയാഴ്ച ലോക പ്രഥമ ശുശ്രൂഷദിനമായി ആചരിക്കുന്നു.
പ്രഥമൻ ചക്ക പ്രഥമൻ
അട വേവിച്ചാണ് ഉണ്ടാക്കുന്നത്.
അതു പോലെ പഴമോ ചക്കയോ ആദ്യം വേവിക്കുന്നു.
പിന്നീട് നാളികേരത്തിന്റെ പാലോ പശുവിൻ പാലോ ചേർത്ത് വീണ്ടും വേവിച്ചാണ് പ്രഥമൻ ഉണ്ടാക്കുന്നത്.
അങ്ങനെ രണ്ടു വേവായി.
രണ്ടു വേവുള്ളതുകൊണ്ട് പ്രഥമൻ നിവേദിക്കാറില്ല.
സാധാരണ ചക്ക, പഴം എന്നിവ ഒരിക്കലേ വരട്ടാറുള്ളു.
എന്നാൽ കൂടുതൽ പ്രാവശ്യം വരട്ടിയാൽ പ്രഥമന് സ്വാദ് കൂടും.
കുറുകിക്കഴിഞ്ഞാൽ നിറുത്താതെ ഇളക്കാൻ ശ്രദ്ധിക്കണം.
അല്ലെങ്കിൽ പാത്രത്തിൽ കരിഞ്ഞുപിടിക്കും.
പഴുത്ത് കറുത്ത കുത്തുകൾ വീണ ചെങ്ങാലിക്കോടൻ പഴമാണ് ഉപയോഗിക്കുന്നത്.
നാരില്ലാത്ത വരിക്കചക്ക നല്ല പോലെ പഴുത്തതാണ് പ്രഥമനുവേണ്ടി വരട്ടാൻ ഉപയോഗിക്കുന്നത്.
തരങ്ങൾ അട പ്രഥമൻ പാലട പ്രഥമൻ ചക്ക പ്രഥമൻ പഴം പ്രഥമൻ അവലംബം
പി.എൻ. ഗണേശ് - മാതൃഭൂമി നഗരം സപ്ലിമെന്റ്, 28 ആഗസ്റ്റ് 2012 ↑
പ്രത്യേക വിവാഹ നിയമം, 1954 ഇംഗ്ലീഷ് വിലാസം https://ml.wikipedia.org/wiki/Special_Marriage_Act,_1954
തന്താങ്ങളുടെ മത-വിശ്വാസ പ്രമാണങ്ങളേതാണെങ്കിൽപ്പോലും ഇന്ത്യയിലെ പ്രായപൂർത്തിയായ എല്ലാ പൗരന്മാർക്കും പ്രവാസികളായ ഇന്ത്യക്കാർക്കും മതമോ ഗോത്രമോ ആചാരങ്ങളോ ഒരു പ്രശ്നം ആകാതെ മതേതരമായി പരസ്പരം വിവാഹിതരാകുന്നതിനുള്ള പ്രത്യേക വിവാഹ നടപടികൾ വ്യവസ്ഥ ചെയ്യുന്നതാണ് പ്രത്യേക വിവാഹ നിയമം അഥവാ സ്പെഷ്യൽ മാര്യേജ് ആക്ട് 1954 (Special Marriage Act 1954) എന്ന നിയമം.
രജിസ്ട്രാർ ഓഫീസുകളിൽ വച്ച് ഇത്തരം വിവാഹങ്ങൾ ധാരാളം നടക്കാറുണ്ട്.
ഇവയ്ക്ക് പൊതുവേ സാമ്പത്തിക ചെലവും കുറവായിരിക്കും.
നിയമത്തിന്റെ പശ്ചാത്തലം
പത്തൊൻപതാം നൂറ്റാണ്ടിന്റെ അവസാനം നിർദ്ദേശിക്കപ്പെട്ട ഒരു നിയമനിർമ്മാണത്തിന്റെ ചുവടുപിടിച്ചാണ് ഈ നിയമം ഇന്ത്യാഗവൺമെന്റ് നടപ്പാക്കിയത്.
1872 ൽ ബ്രിട്ടീഷ് നിയമപണ്ഡിതനായിരുന്ന ഹെൻറി സമ്‌നർ മൈൻ നിർദ്ദേശിച്ചതു പ്രകാരം നടപ്പാക്കിയ 1872 ലെ ആക്ട് III ആണ് ഈ നിയമത്തിന്റെ മുൻഗാമി.
1872 ലെ ആക്ട് പ്രകാരമുള്ള വിവാഹങ്ങൾ സിവിൽ വിവാഹങ്ങളായി കണക്കാക്കുയും അപ്രകാരം വിവാഹിതരാകുന്നവർ അവരവരുടെ സ്വന്തം മതം ഉപേക്ഷിക്കുന്നതായി പ്രഖ്യാപിക്കുകയും ചെയ്യണമായിരുന്നു.
ഇത് ഒട്ടനവധി എതിർപ്പുകളും വിമർശനങ്ങളും ക്ഷണിച്ചുവരുത്തി.
അതിലെ അപാകതകൾ പരിഹരിച്ചുകൊണ്ടാണ് പ്രത്യേക വിവാഹ നിയമം 1954 നിലവിൽവരുന്നത്.
ഒരു വ്യക്തിയുടെ ജനനം മുതൽ മരണംവരെയുള്ള ജീവിതത്തെ നിയന്ത്രിക്കുന്ന മതപരമായ നിയമങ്ങളെയാണ് വ്യക്തിനിയമം എന്ന് വിളിക്കുന്നത്.
സാധാരണയായി വിവാഹമെന്ന ഇതിലെ പ്രധാന ഭാഗം അതത് മതവിഭാഗങ്ങളുടെ നിയമങ്ങൾക്കനുസരിച്ച് - ഹിന്ദു, ക്രിസ്ത്യൻ, ശരീഅത്ത് നിയമങ്ങൾക്കനുസരിച്ച് - നടത്തുകയായിരുന്നു അക്കാലയളവുവരെയുള്ള പതിവ്.
മിശ്രവിവാഹങ്ങൾക്ക് ഇത് തടസ്സം സൃഷ്ടിച്ചിരുന്നു.
പ്രത്യേക വിവാഹനിയമം നടപ്പാക്കിയതിലൂടെ മതപരമായ വിവാഹങ്ങളുടെ സ്ഥാനത്ത് സിവിൽ വിവാഹങ്ങൾ സാദ്ധ്യമായി.
എന്നാൽ ഈ വിവാഹങ്ങളിലെ ബന്ധങ്ങളിലുണ്ടാകുന്ന കുട്ടികളുടെ സ്വത്തവകാശ പിൻതുടർച്ച ഒരു പ്രശ്നമായി വന്നപ്പോൾ അതിന് പരിഹാരം കാണുവാൻ ഇന്ത്യൻ പിന്തുടർച്ചാവകാശ നിയമം 1925 എന്ന നിയമവും സർക്കാർ നടപ്പാക്കുകയുണ്ടായി.
ഇന്ത്യയിൽ ഇന്ന് പൊതു സിവിൽ കോഡ് നിലവിലില്ലെങ്കിലും മതേതര ജീവിതം നയിക്കുവാനാഗ്രഹിക്കുന്നവർക്ക്, ഈ രണ്ടു നിയമങ്ങളും കൂടി പിന്തുടർന്ന് അത്തരമൊരു ജീവിതത്തിന് സാദ്ധ്യത സൃഷ്ടിക്കപ്പെട്ടിരിക്കുന്നു.
1954 ഒക്ടോബർ 9 ന് അംഗീകരിച്ച ഈ നിയമം 1954 ഡിസംബർ 17 ന് നിലവിൽ വന്നു.
ഈ നിയമത്തിലൂടെ പ്രധാനമായും താഴെ പറയുന്ന കാര്യങ്ങൾ ലക്ഷ്യമിടുന്നു.
ചില സാഹചര്യങ്ങളിൽ വിവാഹം നടത്തുന്നതിന് പ്രത്യേകമായ നടപടിക്രമങ്ങൾ.
ഇത്തരം വിവാഹങ്ങൾ രജിസ്റ്റർ ചെയ്യുവാനുള്ള സംവിധാനം.
ഇത്തരം ബന്ധങ്ങളിൽ വിവാഹമോചനം ആവശ്യമെങ്കിൽ അതിനുള്ള നടപടിക്രമങ്ങളും വ്യവസ്ഥകളും.
വിദേശത്തുവെച്ച് മതചടങ്ങുകൾ പ്രകാരം വിവാഹം നടത്തുവാൻ സാധിക്കാത്ത ഇന്ത്യാൻ വംശജരായ പ്രവാസികൾക്ക് വിവാഹ ഓഫീസർമാരായ (രജിസ്ട്രേഷൻ ഓഫീസർ) നയതന്ത്ര ഉദ്യോഗസ്ഥർ മുൻപാകെ വിവാഹം നടത്തുവാൻ സംവിധാനം ഉണ്ടാക്കുക.
മതപരമായ വിവാഹം മുമ്പ് നടത്തിയവർക്കും ഈ നിയമപ്രകാരം രജിസ്റ്റർ ചെയ്യുവാൻ സാധിക്കും ഈ നിയമ പ്രകാരം വിവാഹിതരായവരുടെയും രജിസ്റ്റർ ചെയ്തവരുടെയും അവരുടെ മക്കളുടെയും പിന്തുടർച്ച, സാധാരണഗതിയിൽ ഇന്ത്യൻ പിന്തുടർച്ചാവകാശ നിയമപ്രകാരമായിരിക്കും .
ദമ്പതികൾ ഇരുവരും ഹിന്ദു, ബുദ്ധ, ജൈന, സിഖ് മത വിശ്വാസികളാണെങ്കിൽ അവർക്ക് ഹിന്ദു പിന്തുടർച്ചാവകാശ നിയമം തന്നെയായിരിക്കും ബാധകമാകുക.
നിയമം ബാധകമാകുന്നവർ ജാതി-മത-സമുദായ ഭേദമന്യേ ഏതുവ്യക്തിക്കും ഇതുപ്രകാരം വിവാഹിതരാകാം.
ഹിന്ദു, ബുദ്ധ, ജൈന, സിഖ് മതവിശ്വാസികളായവർക്കും ഈ നിയമം തെരഞ്ഞെടുക്കാം.
മുസ്ലീം, ക്രൈസ്തവ, പാഴ്‌സി, ജൂത മത വിഭാഗങ്ങളിൽപ്പെടുന്നവർക്കും ഇത് തെരഞ്ഞെടക്കാം.
മിശ്ര വിവാഹം ആഗ്രഹിക്കുന്നവർക്കും ജമ്മു കാശ്മീരിലൊഴികെ ഇന്ത്യയുടെ ഏതു ഭാഗത്തു വസിക്കുന്നവർക്കും പ്രവാസികളായ ഇന്ത്യൻ വംശജർക്കും ഇത് ബാധകമാകുന്നു.
വിവാഹത്തിനുള്ള വ്യവസ്ഥകൾ
പ്രത്യേക വിവാഹനിയമത്തിന്റെ വകുപ്പ് -4 പ്രകാരം, ഇത്തരം വിവാഹകർമ്മം നടത്തിക്കൊടുക്കുന്നതിന് താഴെപറയുന്ന വ്യവസ്ഥകൾ പാലിച്ചിരിക്കേണ്ടതുണ്ട്.
ഏതെങ്കിലും ഒരു കക്ഷിക്ക് വിവാഹത്തിന് സാധുവായ സമ്മതം നൽകുവാൻ തക്കതായ മാനസികാരോഗ്യ ഇല്ലാതിരിക്കുക അഥവാ, സാധുവായ സമ്മതം നൽകാനുള്ള കഴിവുണ്ടെന്നിരിക്കിലും മാനസികരോഗത്തിന് അടിപ്പെട്ടിരിക്കുകയോ, പ്രത്യുല്പാദനത്തിനോ ദാമ്പത്യജീവിതം നയിക്കുന്നതിനോ ലൈംഗിക ശേഷിയില്ലാതിരിക്കുക അഥവാ, തുടർച്ചയായ ഭ്രാന്തോ, അപസ്മാരമോ ഉണ്ടായിരിക്കരുത് പുരുഷന് 21 വയസ്സും സ്ത്രീക്ക് 18 വയസ്സും പൂർത്തിയായിരിക്കണം വിലക്കപ്പെട്ട നിലയിലുള്ള ബന്ധത്തിൽ ഉൾപ്പെട്ടവരാകരുത് അവലംബം
പ്രഥമപദം
മലയാള സാഹിത്യത്തിലെ ഒരു വൃത്തമാണ് പ്രഥമപദം ലക്ഷണം “ നനമനജനഗങ്ങളിഹ വരികിലോ പ്രഥമപദം ”
ബാർബറ ക്രാംപ്ടൺ ഇംഗ്ലീഷ് വിലാസം https://ml.wikipedia.org/wiki/Barbara_Crampton
ബാർബറ ക്രാംപ്ടൺ (ജനനം: ഡിസംബർ 27, 1958) ഒരു അമേരിക്കൻ നടിയും നിർമ്മാതാവുമാണ്.
ഹൊറർ, ത്രില്ലർ സിനിമകളിൽ അഭിനയിക്കുന്നതിന് മുമ്പ് 1980-കളിൽ ടെലിവിഷൻ സോപ്പ് ഓപ്പറകളിലൂടെ  കരിയർ ആരംഭിച്ച അവർ പിന്തുടർന്ന ഇരു പാതകളും തുടർച്ചയായ അംഗീകാരം നേടുന്നതായിരുന്നു.
ദി യംഗ് ആൻഡ് ദി റെസ്റ്റ്‌ലെസ് (1987-93, 1998-2002, 2006-07 2023) എന്ന സോപ്പ് ഓപ്പറയിലെ ലീന ലവ് എന്ന കഥാപാത്രത്തെ അവതരിപ്പിക്കുന്നതിന് മുമ്പായിത്തന്നെ ഡേയ്‌സ് ഓഫ് ഔർ ലൈവ്‌സ് (1983-84) എന്ന ഡേ ടൈം സോപ്പ് ഓപ്പറയിലൂടെ ക്രാംപ്ടൺ ടെലിവിഷൻ രംഗത്ത് അരങ്ങേറ്റം കുറിച്ചിരുന്നു.
പിന്നീടുള്ള അവളുടെ കരിയറിൽ, ടെലിവിഷൻ ഹൊറർ ആന്തോളജികളായ സിഫിയുടെ ചാനൽ സീറോ: ദി ഡ്രീം ഡോർ (2018), ഹുലു സ്ട്രീമിംഗ് സർവ്വീസസിൻറെ ഇൻ ടു ദ ഡാർക്ക് (2019), ഷഡർ സ്ട്രീമിംഗിൻറെ ക്രീപ്‌ഷോ (2021) എന്നിവയിൽ പ്രത്യക്ഷപ്പെട്ടു.
ബോഡി ഡബിൾ (1984) എന്ന ചിത്രത്തിലൂടെയാണ് അവർ സിനിമയിൽ അരങ്ങേറ്റം കുറിച്ചതെങ്കിലും റീ-ആനിമേറ്റർ (1985) എന്ന കോമഡി ഹൊറർ ചിത്രത്തിലെ മേഗൻ ഹാൽസി, ഫ്രം ബിയോണ്ട് (1986) എന്ന സയൻസ് ഫിക്ഷൻ ചിത്രത്തിലെ ഡോ. കാതറിൻ മക്‌മൈക്കൽസ് എന്നീ കഥാപാത്രങ്ങളാണ് അംഗീകാരം നേടിക്കൊടുത്തത്.
പിന്നീട് ചോപ്പിംഗ് മാൾ (1986), പപ്പറ്റ് മാസ്റ്റർ (1989), കാസിൽ ഫ്രീക്ക് (1995), യു ആർ നെക്സ്റ്റ് (2011), വി ആർ സ്റ്റിൽ ഹിയർ (2015), ലിറ്റിൽ സിസ്റ്റർ (2016), പപ്പറ്റ് മാസ്റ്റർ: ദി ലിറ്റിലസ്റ്റ് റീച്ച് (2018), ക്രിട്ടിക്‌സ് ചോയ്‌സ് സൂപ്പർ അവാർഡുകൾക്ക് നാമനിർദ്ദേശം ചെയ്യപ്പെട്ട ജോക്കബ്സ് വൈഫ് (20021) എന്നിവയാണ് അഭിനയ രംഗത്ത് ചിരപ്രതിഷ്ട നേടാൻ അവരെ സഹായിച്ച മറ്റ് ചിത്രങ്ങൾ.
ന്യൂയോർക്കിലെ ലോംഗ് ഐലൻഡിലെ ലെവിറ്റൗണിൽ 1958 ഡിസംബർ 27 നാണ് ക്രാംപ്ടൺ ജനിച്ചത്.
റോമൻ കത്തോലിക്കാ സഭാ മതവിശ്വാസിയായാണ് അവൾ വളർന്നത്.
വെർമോണ്ടിൽ വളർന്ന ക്രാംപ്ടണ് പിതാവ് ഒരു കാർണിവൽ പ്രദർശകൻ ആയിരുന്നതിനാൽ വേനൽക്കാലത്ത് കാർണിവലിനൊപ്പം രാജ്യം ചുറ്റി സഞ്ചരിക്കാൻ അവസരം ലഭിച്ചു.
ഏഴാം ക്ലാസിൽ പഠിക്കുമ്പോൾ വിദ്യാലയ നാടകങ്ങളിൽ അഭിനയിച്ചു തുടങ്ങിയ അവൾ ഹൈസ്കൂളിലെത്തിയപ്പോൾ അഭിനയം പഠിച്ചു.
വെർമോണ്ടിലെ കാസിൽടൺ സ്റ്റേറ്റ് കോളേജിൽ ചേർന്ന അവർ അവിടെനിന്ന് തിയേറ്റർ ആർട്‌സിൽ ബാച്ച്ലർ ബിരുദം നേടി.
ബാർബറ ഡെമിംഗ് ഇംഗ്ലീഷ് വിലാസം https://ml.wikipedia.org/wiki/Barbara_Deming
ഒരു അമേരിക്കൻ ഫെമിനിസ്റ്റും അഹിംസാത്മക സാമൂഹിക മാറ്റത്തിന്റെ വക്താവുമായിരുന്നു ബാർബറ ഡെമിംഗ് (ജൂലൈ 23, 1917 - ഓഗസ്റ്റ് 2, 1984) .
ബാർബറ ഡെമിംഗ് ന്യൂയോർക്ക് സിറ്റിയിലാണ് ജനിച്ചത്.
ഹൈസ്കൂൾ കാലഘട്ടത്തിൽ അവർ ഒരു ഫ്രണ്ട്സ് (ക്വേക്കർ) സ്കൂളിൽ ചേർന്നു.
ഡെമിംഗ് നാടകങ്ങൾ സംവിധാനം ചെയ്യുകയും നാടകസാഹിത്യം പഠിപ്പിക്കുകയും ഫിക്ഷൻ, നോൺ ഫിക്ഷൻ രചനകൾ എഴുതി പ്രസിദ്ധീകരിക്കുകയും ചെയ്തു.
ഇന്ത്യയിലേക്കുള്ള ഒരു യാത്രയിൽ അവർ ഗാന്ധിയെക്കുറിച്ച് വായിക്കാൻ തുടങ്ങി.
അഹിംസാ പോരാട്ടത്തിന് പ്രതിജ്ഞാബദ്ധയാകുകയും സ്ത്രീകളുടെ അവകാശപ്രവർത്തനത്തിന് ഇത് പ്രധാന കാരണമായിതീരുകയും ചെയ്തു.
പിന്നീട് ഒരു പത്രപ്രവർത്തകയായി.
സമാധാനത്തിന്റെയും പൗരാവകാശത്തിന്റെയും പ്രശ്നങ്ങളിൽ നിരവധി പ്രകടനങ്ങളിലും മാർച്ചുകളിലും സജീവമായിരുന്നു.
വിയറ്റ്നാം യുദ്ധത്തിൽ ഹനോയിയിലേക്ക് പോയ ഒരു ഗ്രൂപ്പിലെ അംഗമായിരുന്നു അവർ.
അഹിംസാ പ്രതിഷേധത്തിന് നിരവധി തവണ അവർ ജയിലിലടയ്ക്കപ്പെട്ടു.
പതിനാറാം വയസ്സിൽ, അവരുടെ അമ്മയുടെ പ്രായമുള്ള ഒരു സ്ത്രീയുമായി അവൾ പ്രണയത്തിലായി.
അതിനുശേഷം അവർ പരസ്യമായി ലെസ്ബിയൻ ആയിരുന്നു.
1954 മുതൽ 1972 വരെ എഴുത്തുകാരിയും കലാകാരിയുമായ മേരി മേഗ്‌സിന്റെ പ്രണയ പങ്കാളിയായിരുന്നു അവർ.
മെഗ്‌സിന്റെ ഭീരുത്വമായ മനോഭാവവും ഡെമിങ്ങിന്റെ അശ്രാന്തമായ രാഷ്ട്രീയ പ്രവർത്തനവും കാരണം അവരുടെ ബന്ധം ഒടുവിൽ തകർന്നു.
അവർ ഒരുമിച്ചായിരുന്ന കാലത്ത്, മേഗ്‌സും ഡെമിംഗും മസാച്യുസെറ്റ്‌സിലെ വെൽഫ്‌ലീറ്റിലേക്ക് താമസം മാറ്റി.
അവിടെ എഴുത്തുകാരനും നിരൂപകനുമായ എഡ്മണ്ട് വിൽസണുമായും അവന്റെ സുഹൃദ് വലയവുമായും അവൾ സൗഹൃദത്തിലായി.
അവരിൽ ക്യൂബെക്കോയിസ് രചയിതാവ് മേരി-ക്ലെയർ ബ്ലെയ്‌സും ഉണ്ടായിരുന്നു.
അവരുമായി മേഗ്‌സ് പ്രണയത്തിലായി.
മെയ്ഗ്‌സ്, ബ്ലെയ്‌സ്, ഡെമിംഗ് എന്നിവർ ആറ് വർഷം ഒരുമിച്ച് ജീവിച്ചു.
1976-ൽ, ഡെമിംഗ് തന്റെ പങ്കാളിയായ ജെയ്ൻ വെർലെയ്നോടൊപ്പം ഫ്ലോറിഡയിലേക്ക് മാറി.
ഡെമിംഗ് എഴുതിയ നിരവധി പുസ്തകങ്ങൾ വെർലെയ്ൻ ചിത്രം വരയ്ക്കുകയും ചിത്രീകരിക്കുകയും ചെയ്തു.
പീഡനത്തിനിരയായ സ്ത്രീകൾക്ക് വേണ്ടി തളരാത്ത വക്താവായിരുന്നു വെർലെയ്ൻ.
സ്ത്രീകൾക്കുള്ള പണം / ബാർബറ ഡെമിംഗ് മെമ്മോറിയൽ ഫണ്ട്
1975-ൽ, ഫെമിനിസ്റ്റ് കലാകാരന്മാരുടെ പ്രവർത്തനങ്ങളെ പിന്തുണയ്ക്കുന്നതിനായി ഡെമിംഗ് ദി മണി ഫോർ വിമൻ ഫണ്ട് സ്ഥാപിച്ചു.
ആർട്ടിസ്റ്റ് മേരി മേഗ്സിന്റെ പിന്തുണയോടെ ഡെമിംഗ് ഫണ്ട് കൈകാര്യം ചെയ്യാൻ സഹായിച്ചു.
1984-ൽ ഡെമിങ്ങിന്റെ മരണശേഷം, സംഘടനയുടെ പേര് ദി ബാർബറ ഡെമിംഗ് മെമ്മോറിയൽ ഫണ്ട് എന്ന് പുനർനാമകരണം ചെയ്യപ്പെട്ടു.
ഇന്ന്, ഫൗണ്ടേഷൻ "നടന്നുകൊണ്ടിരിക്കുന്ന ഏറ്റവും പഴയ ഫെമിനിസ്റ്റ് ഗ്രാന്റിംഗ് ഏജൻസി" ആണ്, ഇത് "കലാരംഗത്തെ വ്യക്തിഗത ഫെമിനിസ്റ്റുകൾക്ക് (എഴുത്തുകാരും ദൃശ്യ കലാകാരന്മാരും) പ്രോത്സാഹനവും ഗ്രാന്റുകളും നൽകുന്നു".
അവലംബം ↑ {{ cite web }} :  CS1 maint: archived copy as title ( link ) ↑ Andrejkoymasky.com Archived April 22, 2006, at the Wayback Machine .
↑ Andrejkoymasky.com ↑ Archived December 6, 2012, at the Wayback Machine .
↑ ↑ പുറംകണ്ണികൾ Barbara Deming: An Activist Life Ira Chernus, American Nonviolence: The History of an Idea Barbara Deming Papers.
A Random Chapter in the History of Nonviolence Archived 2021-01-25 at the Wayback Machine .
, by Michael L. Westmoreland-White On Revolution and Equilibrium On Anger
ബാർബറ പിക്കേഴ്സ്‌ഗിൽ
ബാർബറ പിക്കേഴ്സ്‌ഗിൽ ബ്രിട്ടിഷ് സസ്യശാസ്ത്രജ്ഞയായിരുന്നു.
സസ്യവിളകളെ വന്യമായ അതിന്റെ സ്വാഭാവികയിടങ്ങളിൽ നിന്നും കൊണ്ടുവന്ന് വളർത്തുന്നതിലും ജനിതകത്തിലും വർഗ്ഗീകരണശാസ്ത്രത്തിലും വിളകളായ സസ്യങ്ങളുടെ പരിണാമജീവശാസ്ത്രത്തിലുമായിരുന്നു അവർക്കു താത്പര്യം.
ഇതുകൂടാതെ വിളവൈവിദ്ധ്യത്തെ നിലനിർത്തുവാനായി വിളകളെ സംരക്ഷിക്കാനുള്ള യത്നത്തിലും പങ്കാളിയായിരുന്നു.
കാപ്സിക്കം ചൈനെൻസ് എന്ന വിളയുമായി ബന്ധപ്പെട്ട പഠനമാണവർക്ക് ഇന്ത്യാന സർവ്വകലാശാലയിൽനിന്ന് , ഗവേഷണബിരുദം നേടിത്തന്നത്.
2005ൽ റീഡിങ് സർവ്വകലാശാലയിൽനിന്നും അവർ വിരമിച്ചു.
തുടർന്ന് ഓണററി റിസർച്ച് അസോസിയേറ്റ് ആയി.
1993ൽ ലിന്നയൻ സൊഅസൈറ്റി ഓഫ് ലണ്ടൻ സസ്യശാസ്ത്രത്തിൽ അവരുടെ സംഭാവനകൾ പരിഗണിച്ച് ലിന്നയൻ മെഡൽ നൽകി ആദരിച്ചു.
2000ൽ വാണിജ്യ സസ്യശാസ്ത്രത്തിന്റെ സൊസൈറ്റിയുടെ പ്രസിഡന്റായി.
ബാർബറ ജെപെ ഇംഗ്ലീഷ് വിലാസം https://ml.wikipedia.org/wiki/Barbara_Jeppe Ehretia rigida
ബാർബറ ജെപെ (21 മേയ് 1921 പിൽഗ്രിംസ് റെസ്റ്റ് - 20 ജൂൺ 1999 ജൊഹാനസ്ബർഗ് ) ഒരു ദക്ഷിണാഫ്രിക്കൻ ബൊട്ടാണിക്കൽ ആർട്ടിസ്റ്റ് ആയിരുന്നു.
പിൽഗ്രിംസ് റെസ്റ്റ് എന്ന ഖനന നഗരത്തിൽ ജനിച്ച ഭൂമി-സർവേയർ വിക്ടർ ബ്രെർട്ടന്റെയും ഗ്ലാഡിസ് ഇവാൻസിൻറെയും മകളായിരുന്നു.
ചെറുപ്പത്തിൽ തന്നെ അമ്മ അവളെ കാട്ടുപൂക്കളുടെ ലോകം പരിചയപ്പെടുത്തി.
അവലംബം Everard Reid Van Zijl Guesthouses Leigh Voigt Leigh Voigt
ബാർബറ ജസ്റ്റിസ് ഇംഗ്ലീഷ് വിലാസം https://ml.wikipedia.org/wiki/Barbara_Justice
ഒരു ഫോറൻസിക്, ക്ലിനിക്കൽ സൈക്യാട്രിസ്റ്റും ഒരു സർജിക്കൽ ഓങ്കോളജിസ്റ്റുമാണ് ബാർബറ ജെ. ജസ്റ്റിസ്-മുഹമ്മദ് .
കൊളംബിയ യൂണിവേഴ്സിറ്റി മെഡിക്കൽ സെന്ററിൽ ജനറൽ സർജറിയിൽ പരിശീലനം നേടിയ അവർ ആദ്യത്തെ ആഫ്രിക്കൻ-അമേരിക്കൻ വനിതയാണ്.
ഹാർലെം ഹോസ്പിറ്റൽ, അബൻഡന്റ് ലൈഫ് ക്ലിനിക്ക്, ന്യൂയോർക്കിലെ മെമ്മോറിയൽ സ്ലോൺ കെറ്ററിംഗ് സൈറ്റുകൾ എന്നിവിടങ്ങളിൽ അവർ ജോലി ചെയ്തിട്ടുണ്ട്.
അവരുടെ ദീർഘകാല ന്യൂയോർക്ക് റേഡിയോ ഷോയായ മെഡിക്കൽ വ്യൂ ആൻഡ് യു യ്ക്ക് പേരുകേട്ട അവർ, 1996-ൽ മേയർ ഡേവിഡ് ഡിങ്കിൻസ് സമൂഹത്തിന്റെ ആരോഗ്യത്തിനായുള്ള അവരുടെ സംഭാവനകൾക്കായി നഗരത്തിലുടനീളം ബാർബറ ജസ്റ്റിസ് ദിനം പ്രഖ്യാപിച്ചപ്പോൾ ആദരിക്കപ്പെട്ടു.
സിറ്റി യൂണിവേഴ്സിറ്റി ഓഫ് ന്യൂയോർക്കിൽ നിന്ന് ബിഎ ബിരുദം നേടിയ ജസ്റ്റിസ്, കൊളംബിയ യൂണിവേഴ്സിറ്റിയിലും കണക്റ്റിക്കട്ട് കോളേജിലും പോസ്റ്റ് ബിഎ/ പ്രീ മെഡ് പഠനം നടത്തി.
1977-ൽ വാഷിംഗ്ടൺ ഡിസിയിലെ ഹോവാർഡ് യൂണിവേഴ്‌സിറ്റി കോളേജ് ഓഫ് മെഡിസിനിൽ നിന്ന് എംഡി നേടിയപ്പോൾ, അവർക്ക് ശസ്ത്രക്രിയയും സൈക്യാട്രിയും പിന്തുടരാൻ താൽപ്പര്യമുണ്ടായിരുന്നു.
ഒടുവിൽ രണ്ടും പരിശീലിക്കാൻ അവർ ഉദ്ദേശിച്ചു.
ഹോവാർഡിൽ ആയിരിക്കുമ്പോൾ, അവർ തന്റെ മകൻ കമാവോ ജസ്റ്റിസ് ഡഗ്ലസിനെ ഗർഭിണിയായി.
പക്ഷേ സ്കൂൾ വിടാൻ വിസമ്മതിച്ചു.
1994-ൽ ജസ്റ്റിസ് ഒരിക്കലും നേഷൻ ഓഫ് ഇസ്‌ലാമിൽ ചേർന്നിട്ടില്ല.
നേഷൻ ഓഫ് ഇസ്‌ലാമിൽ നിന്ന് പിന്തുണ ലഭിക്കുന്നതുവരെ തനിക്ക് ഒറ്റപ്പെട്ടതായി തോന്നിയെന്നും സംഘടനയിലെ മെഡിക്കൽ അംഗങ്ങളുമായി ചേർന്ന് എയ്ഡ്‌സ് വൈറസിന്റെ ഉത്ഭവത്തെക്കുറിച്ച് ഗവേഷണം തുടങ്ങിയപ്പോഴാണ് താൻ യഥാർത്ഥത്തിൽ ചേർന്നതെന്ന് ആളുകൾ ചിന്തിക്കാൻ തുടങ്ങിയെന്നും അവർ പറയുന്നു.
അവലംബം External links Official site
ബാർബറ ദി ഫെയർ വിത് ദ സിൽക്കൺ ഹെയർ ഇംഗ്ലീഷ് വിലാസം https://ml.wikipedia.org/wiki/Barbara_the_Fair_with_the_Silken_Hair
വാസിലി സുക്കോവ്‌സ്‌കിയുടെ "ദി ടെയിൽ ഓഫ് സാർ ബെറെൻഡേ" [ru] എന്ന യക്ഷിക്കഥയെ അടിസ്ഥാനമാക്കി 1969-ൽ അലക്സാണ്ടർ റൂ സംവിധാനം ചെയ്ത സോവിയറ്റ് ഫാന്റസി ചിത്രമാണ് ബാർബറ ദി ഫെയർ വിത്ത് ദ സിൽക്കൺ ഹെയർ (റഷ്യൻ: Варвара-краса, длинная коса, റോമനൈസ്ഡ്: വർവര-ക്രാസ, ദ്ലിനയ കോസ)
1970 ഡിസംബർ 30-ന് ഈ ചിത്രം പ്രദർശിപ്പിച്ചു.
രസകരമായ വസ്തുതകൾ
മോസ്കോ ഒബ്ലാസ്റ്റിലെ ഒഡിൻസോവ്സ്കി ജില്ലയിലെ അനിക്കോവോ ഗ്രാമത്തിന് സമീപം സ്ഥിതിചെയ്യുന്ന സെർജി കിറോവിന്റെ (മോസ്കോ ഇൻസ്റ്റിറ്റ്യൂട്ട് ഓഫ് തെർമലിൽ) പയനിയർ ക്യാമ്പിന് സമീപമുള്ള മോസ്കോ നദിയുടെ തീരത്താണ് ഷൂട്ടിംഗ് നടന്നത്.
അവലംബം External links Varvara-beauty, long braid ഇന്റർനെറ്റ് മൂവി ഡാറ്റാബേസിൽ «Варвара-краса, длинная коса» (рецензия)
ബാർബറ ബാക്സ്ലി ഇംഗ്ലീഷ് വിലാസം https://ml.wikipedia.org/wiki/Barbara_Baxley
ബാർബറ ആംഗി റോസ് ബാക്സ്ലി (ജീവിതകാലം: ജനുവരി 1, 1923 - ജൂൺ 7, 1990) ഒരു അമേരിക്കൻ നടിയും ഗായികയുമായിരുന്നു.
ബാർബറ ബാക്സ്ലി തന്റെ ആദ്യത്തെ പ്രൊഫഷണൽ വേഷം ചെയ്യുന്നതിന് മുമ്പ് വിദ്യാലയങ്ങളിലെയും ലിറ്റിൽ തിയേറ്റർ പ്രസ്ഥാനത്തിൻറേയും നാടകങ്ങളിൽ ആറ് വർഷം അഭിനയിച്ചു.
ആക്ടേഴ്‌സ് സ്റ്റുഡിയോയിലെ ആജീവനാന്ത അംഗമായിരുന്ന ബാക്‌സ്‌ലി ന്യൂയോർക്ക് നഗരത്തിലെ നെയ്‌ബർഹുഡ് പ്ലേഹൗസ് സ്‌കൂൾ ഓഫ് തിയേറ്ററിൽ സാൻഫോർഡ് മെയ്‌സ്‌നർ എന്ന നാടകാദ്ധ്യാപകൻറെ ശിക്ഷണത്തിൽ അഭിനയം പരിശീലിച്ചു.
ആദ്യ ചിത്രമായ ഈസ്റ്റ് ഓഫ് ഈഡനിൽ സിനിമയുടെ അവസാന ഭാഗത്ത് ആദം ട്രാസ്ക് എന്ന നിന്ദ്യയായ നഴ്സിൻറെ വേഷം അവർ അവതരിപ്പിച്ചു.
1961-ൽ, ബ്രോഡ്‌വേ പ്രൊഡക്ഷനിൽ ടെന്നസി വില്യംസിന്റെ പീരീഡ് ഓഫ് അഡ്ജസ്റ്റ്‌മെന്റ് എന്ന ഹാസ്യ നാടകത്തിലെ അഭിനയത്തിന് മികച്ച നടിക്കുള്ള (ഡ്രാമാറ്റിക്) ടോണി അവാർഡിന് അവർ നാമനിർദ്ദേശം ചെയ്യപ്പെട്ടു.
ചെക്കോവിന്റെ ദ ത്രീ സിസ്‌റ്റേഴ്‌സ് , നീൽ സൈമണിൻറെ പ്ലാസ സ്യൂട്ട് എന്നിവയിലും ജാക്ക് കാസിഡി , ബാർബറ കുക്ക് , ഡാനിയൽ മാസി എന്നിവരോടൊപ്പം 1960-കളിലെ ബ്രോഡ്‌വേ മ്യൂസിക്കലായ ഷീ ലവ്സ് മിയിലും അവർ പ്രത്യക്ഷപ്പെട്ടു.
1976-ലെ ബെസ്റ്റ് ഫ്രണ്ട് എന്ന ബ്രോഡ്‌വേ നാടകത്തിലും അവർ വേഷമിട്ടു.
1950, 1960, 1970 കളിലെ നിരവധി ടെലിവിഷൻ പരമ്പരകളിൽ ബാക്‌സ്‌ലി സഹവേഷങ്ങളിൽ പ്രത്യക്ഷപ്പെട്ടു.
ഡേവിഡ് ജാൻസൻ പ്രധാന വേഷം അഭിനയിച്ച റിച്ചാർഡ് ഡയമണ്ട്, പ്രൈവറ്റ് ഡിറ്റക്റ്റീവ് എന്ന ക്രൈം നാടക പരമ്പരയിൽ ലീ വാൻ ക്ലീഫ് അവതരിപ്പിച്ച കൊല്ലപ്പെടുന്ന കാളപ്പോരുകാരൻറെ ഭാര്യയുടെ വേഷമാണ് അവർ ചെയ്തത്.
1958-ലെ പെറി മേസൺ എന്ന പരമ്പരയുടെ എപ്പിസോഡായ " ദി കേസ് ഓഫ് ദ ഗിൽഡഡ് ലില്ലി " ൽ എനിഡ് ഗ്രിഫ് എന്ന കഥാപാത്രമായി അവർ പ്രത്യക്ഷപ്പെട്ടു, കൂടാതെ യഥാർത്ഥ ദ ട്വിലൈറ്റ് സോൺ പരമ്പരയുടെ "മ്യൂട്ട്" എന്ന എപ്പിസോഡിൽ കോറ വീലറുടെ വേഷവും ചെയ്തു.
റിച്ചാർഡ് ബൂൺ അഭിനയിച്ച ഹാവ് ഗൺ - വിൽ ട്രാവൽ എന്ന ടെലിവിഷൻ പരമ്പരയുടെ രണ്ട് എപ്പിസോഡുകളിൽ ബാക്സ്ലി രണ്ട് വ്യത്യസ്ത കഥാപാത്രങ്ങളെ അവതരിപ്പിച്ചു.
രണ്ട് ഡേടൈം സോപ്പ് ഓപ്പറകളായ വെർ ദ ഹാർട്ട് ഈസ് , അനദർ വേൾഡ് എന്നിവയിലും അവർ വേഷങ്ങൾ ചെയ്തു.
ദ ഫ്യൂജിറ്റീവ് എന്ന പരമ്പരയുടെ ഒരു എപ്പിസോഡിൽ ഒറ്റക്കയ്യന്റെ കാമുകിയായി അവൾ തുടർന്ന് അഭിനയിച്ചു.
ആൽഫ്രഡ് ഹിച്ച്‌കോക്ക് പ്രസന്റ്സ് എന്ന ആന്തോളജി പരമ്പരയുടെ ആറ് എപ്പിസോഡുകളിൽ അവർ പ്രത്യക്ഷപ്പെട്ടു.
ഹവായ് ഫൈവ്-ഒ എന്ന ടി.വി. പരമ്പരയുടെ  " വൺ ബിഗ് ഹാപ്പി ഫാമിലി " എന്ന പേരിലുള്ള  1973 എപ്പിസോഡിൽ ബാക്സ്ലി മറ്റൊരു പ്രകടനം നടത്തി.
കൊലപാതക പരമ്പരയിലുൾപ്പെട്ട ഒരു കുടുംബത്തിലെ മുതിർന്ന സ്ത്രീയുടെ വേഷമാണ് അവർ അവതരിപ്പിച്ചത്.
റോബർട്ട് ആൾട്ട്‌മാന്റെ നാഷ്‌വില്ലെ (1975) എന്ന സിനിമയിലെ പ്രശസ്ത നാടൻപാട്ടുകാരൻ ഹെവൻ ഹാമിൽട്ടന്റെ ( ഹെൻറി ഗിബ്‌സൺ ) അക്രമാസക്തയായ ഭാര്യ ലേഡി പേൾ, എന്ന കഥാപാത്രമായും നോർമ റേ (1979) എന്ന ചിത്രത്തിലെ സാലി ഫീൽഡ് അവതരിപ്പിച്ച കഥാപാത്രത്തിന്റെ അമ്മയായും അഭിനയിച്ചതിലൂടെയാണ് അവർ കലാരംഗത്ത് കൂടുതലായി അറിയപ്പെടുന്നത്.
ബാർബറ ഗ്രോസ് ഇംഗ്ലീഷ് വിലാസം https://ml.wikipedia.org/wiki/Barbara_Gross
4.5 പോയിന്റ് വീൽചെയർ ബാസ്‌ക്കറ്റ്ബോൾ കളിക്കാരിയാണ് ബാർബറ ഗ്രോസ് (ജനനം: നവംബർ 20, 1993) റിയോ ഡി ജനീറോയിൽ നടന്ന 2016-ലെ സമ്മർ പാരാലിമ്പിക്‌സിൽ ജർമ്മൻ ദേശീയ ടീമിനായി കളിച്ച് വെള്ളി നേടിയ ബാർബറക്ക് ജർമ്മനിയുടെ പരമോന്നത കായിക ബഹുമതിയായ സിൽ‌ബെർ‌നെസ് ലോർ‌ബീർ‌ബ്ലാറ്റ് (സിൽ‌വർ‌ ലോറൽ‌ ലീഫ്) പ്രസിഡന്റ് ജൊവാചിം ഗൗക് നൽകുകയുണ്ടായി.
ബാർബറ ഗ്രോസ് 1993 നവംബർ 20 ന് ഗീസെനിൽ ജനിച്ചു.
4.5 പോയിന്റ് വീൽചെയർ ബാസ്‌ക്കറ്റ്ബോൾ കളിക്കാരിയായാണ് അവരെ തരംതിരിക്കുന്നത്.
2015-ൽ ബീജിംഗിൽ നടന്ന വനിതാ യു 25 വീൽചെയർ ബാസ്കറ്റ്ബോൾ ലോക ചാമ്പ്യൻഷിപ്പിൽ അണ്ടർ 25 ദേശീയ ടീമിനായും തുടർന്ന് യൂറോപ്യൻ ചാമ്പ്യൻഷിപ്പിലെ സീനിയർ ടീമിനായും ( വോർസെസ്റ്റർ ) കളിച്ചു.
2016, 2017, 2018 വർഷങ്ങളിൽ അവർ അമേരിക്കയിലെ അലബാമ സർവകലാശാലയിൽ കളിച്ചു.
അവരുടെ 2018 ടീമിൽ സഹ ജർമ്മൻ ദേശീയ കളിക്കാരായ കാതറിന ലാംഗ്, സെലീന റൗഷ്, കനേഡിയൻ ദേശീയ കളിക്കാരായ അരിൻ യംഗ് , റോസാലി ലാലോണ്ടെ എന്നിവരും ഉൾപ്പെടുന്നു.